**Mladen Popović** je niže i srednje muzičko obrazovanje stekao u Podgorici. Diplomirao je na Muzičkoj akademiji u Podgorici, u klasi prof. Jurija Sotnjaičuk (Ukrajina). Tokom školovanja učestvovao je na brojnim festivalima i takmičenjima. Jedan je od osnivača trija "Camerata Montenegrina" 1995. godine sa kojim je imao veliki broj nastupa na afirmisanim domaćim i međunarodnim festivalima (BELEF, NOMUS, Barski ljetopis, Budva Citi Teatar i dr.). Studije iz oblasti kamerne muzike nastavlja na specijalističkim studijama u Beogradu na Fakultetu muzičke umetnosti u klasi prof. Uroš Pešića, a na Muzičkoj akademiji na Cetinju magistrirao je na predmetu Violončelo 2003. godine. Više puta je sarađivao sa RTV Crne Gore kao gost na edukativnim TV programima i bio je član Orkestra RTVCG. Nakon osnivanja Crnogorskog simfonijskog orkestra 2006. godine, dvije godine je bio njegov stalni član. Sarađivao je sa istaknutim violončelistima poput Davida Grigorijana i Ištvana Varge.
Pedagogogijom se bavi od završetka studija. Njegovi učenici su laureati u disciplinama solo violončelo i kamerna muzika na nacionalnim i mnogim međunarodnim takmičenjima, među kojima su „Premio Clivis“ Rim, „Pjeter Gaci“ Skadar, „Zlatne stepenice““ Valjevo, „Festival gudača“ Sremska Mitrovica, „Cello takmičenje” Niš, „Petar Konjović” Beograd, „The Whitgift International music Competition” London. Za pedagoška dostignuća nagrađen je državnom nagradom koju dodeljuje Ministarstvo prosvete Crne Gore.
Osnivač je i festivala "Cellotone" u Crnoj Gori i potpredsjednik udruženja ESTA.
Trenutno aktivno nastupa kao solista i član kamernog trija i radi kao profesor violončela na JU UŠMB „Vasa Pavić“ u Podgorici, JU SPME „Savo Popović“ na Cetinju i na Muzičkoj akademiji Univerziteta Crne Gore.